
CONCLUZIE 


e Apreciem că revenirea arbitrară la vechile 
unităţi administrative interbelice, fără o 
analiză aprofundată a relaţiilor actuale 
între aşezările umane, stabilite pe nivele 
ierarhice, ar fi o greşeală, multe din 


În procesul de extindere a UE, spre centrul şi estul 
Europei, o parte componentă premergătoare în proiectul 
său de edificare o reprezintă armonizarea arealelor situate 
de-a lungul frontierelor prin adoptarea şi derularea 
proiectelor de cooperare transfrontalieră pe multiple 
planuri şi într-o mare diversitate de forme. În acest cadru, 
s-a elaborat şi promovat sintagma ,„euroregiuni de coope- 
rare transfrontalieră”, care sugerează dorinţa statelor din 
fostul bloc comunist de a participa la acest proces 
caracteristic perioadei contemporane aflate sub spectrul 
integrării şi globalizării. 

În urmă cu 15-20 ani au existat o serie de accepte 
pentru această sintagmă şi o mulțime de încercări de 
definire a acestor structuri teritoriale de cooperare 
transfrontalieră. Dintr-o gamă largă de accepţiuni însuşite 
recent şi pe baza aprofundării şi însuşirii mecanismelor de 
constituire şi funcționare a acestor tendințe de respectare 
a identității culturale şi de dezvoltare economică, în 


fostele reşedinţe de județ nefiind în prezent 
capabile să devină centre de polarizare 
Suficient de puternice încât să poată 
Susține unități administrative de talia 
județelor. 


Europa Centrală şi de Est, se pot fundamenta ştiinţific 
unele opţiuni de proiectare a euroregiunilor şi de 
cooperare regională transfrontalieră. 

Pornim de la ipoteza că în forma în care au fost 
gândite şi create euroregiunile de cooperare transfron- 
talieră, acestea nici nu sunt şi nici nu au ca obiectiv 
realizarea unor structuri de guvernare regională prin 
asocierea voluntară a diferitelor structuri naturale sau 
politic-administrative frontaliere. 

Această precizare a fost făcută pentru a ne fi mai uşor 
să percepem care sunt obiectivele şi perspectivele acestor 
structuri teritoriale şi ale cooperării regionale transfron- 
taliere, în procesul de extindere a Uniunii Europene şi de 
integrare a statelor care au aderat la UE. Totodată, prin 
aplicarea de soluții optime acceptate de toți partenerii, se 
urmăreşte eradicarea diferendelor  frontaliere prin 
încercarea de a transforma areale de divergență în areale 
de convergență. 


1. Procesul constituirii euroregiunilor 


Din multiplele definiții acceptate în literatura de 
specialitate se poate admite că diferențele dintre 
euroregiuni sunt date de specificul arealului de aplicare. 
Gradul de favorabilitate sau restrictivitate în privința 


cooperării regionale transfrontaliere diferă între ţările 
membre UE şi cele din fostul spațiu comunist, pe de o 
parte, şi, de asemenea, pentru fiecare ţară în particular. 
Conceptul are la bază desigur promovarea cooperării 

transfrontaliere şi eliminarea treptată a restricţiilor impuse 
de frontierele politice. 

Asociaţia Europeană a Regiunilor de Frontieră (AERF) 
susține că: „în limitele scopului geografic al cooperării, 
structurile transfrontaliere sunt angajamente pentru coope- 
rarea dintre structuri de guvernare locală sau regională 
situate de-a lungul frontierei în acord cu promovarea 
interesului comun şi pentru ridicarea nivelului de trai 
pentru populaţiile frontaliere”. 

Există şi definiții în care se stipulează că Euroregiunile 
sunt „structuri teritoriale create în scopul intensificării 
cooperării interregionale şi transfrontaliere, prin realizarea 
unui spaţiu coerent de dezvoltare economică, ştiinţifică, 
socială şi culturală”?. De aici rezultă că obiectivul prin- 
cipal este de a crea un sistem transfrontalier funcțional pe 
diferite domenii de activitate juxtapuse sau integrate.” 

Totodată, Euroregiunile sunt „forme particulare de 
cooperare suprafrontalieră a  colectivităților teritoriale 
locale. Ele presupun asocierea colectivităților teritoriale 
locale din două sau mai multe state vecine, formând o 
zonă unitară, caracterizată prin anumite particularități sau 
interese comune”. 

În urma sintetizării celor câteva definiții menţionate 
aici se poate conchide că: euroregiunea de cooperare 
transfrontalieră reprezintă o asociere benevolă, prin res- 
pectarea legislațiilor naționale şi internaționale, a unor 
structuri teritorial - administrative ale unor state, de dife- 
rite nivele în scopul eliminării izolaționismului teritorial, a 
creării unui cadru de apropiere culturală sau de recon- 
struire a unor ansamble de acest tip şi de constituire a unor 
nuclee de dezvoltare economică şi socială în vederea 
realizării unui echilibru între centru şi periferie şi într-o 
fază mai avansată a unor sisteme teritoriale funcționale. 
Este o fază premergătoare şi pregătitoare integrării acestor 
state în uniunea Europeană şi de promovare a bunei 
vecinătăţi cu areale politice contigui celui de desfăşurare a 
acestui proces.” 

Această definiție reflectă cadrul conceptual şi aplicativ 
cu privire la perceperea (de către cetăţenii din statele 
central şi est europene), sintagmei „euroregiuni de 
cooperare transfrontalieră”. 

Luând în considerare dinamica procesului de cooperare 
regională transfrontalieră şi existenţa unor diferenţe între 
modurile de percepere, implementare şi funcționalitate a 
euroregiunilor de către statele europene, apreciem că 
există posibilitatea ca în viitorul apropiat definiția 
prezentată să nu mai corespundă din punct de vedere al 
aplicabilităţii practice în diferite areale ale Europei. 

Pe lângă rolul promovării cooperării şi încrederii 
reciproce, euroregiunile l-au avut şi pe acela de dezvoltare 
economică şi cooperare în Europa Occidentală. Experienţa 
acesteia a condus la acceptarea acestei metode de ţările din 
centrul şi estul Europei, cu unele rețineri din cauza marii 
diversităţi de percepere a instrumentelor şi mijloacelor de 
aplicare. 


Din cauza complexității acestei probleme a proiectării 
euroregiunilor şi a cooperării regionale transfrontaliere, în 
UE a apărut o mare diversitate de asemenea structuri euro- 
regionale, determinate de o serie de factori şi criterii. 

Reggio Basiliensis a fost prima euroregiune apărută în 
1963 şi care ulterior s-a redenumit „IriRhena”, la 
frontierele între Elveţia, Germania, şi Franţa, urmată de 
altele care s-au constituit la frontierele dintre Belgia, 
Olanda şi Luxemburg, Germania şi Franţa. Apoi, eurore- 
giunile s-au extins într-un ritm rapid, astfel că în prezent, 
există peste o sută de astfel de structuri de cooperare 
transfrontalieră extinse de la Oceanul Atlantic şi până la 
fosta URSS. 

Modelul de cooperare în cadrul euroregiunilor a fost 
susținut de Uniunea Europeană şi considerat ca o 
verificare premergătoare aderării la UE a țărilor respective 
şi ca un experiment pentru implementarea unor relaţii de 
natură comunitară între regiuni din statele candidate. 

Din cauza multitudinii interpretărilor conţinutului şi 
competenţelor euroregiunilor de cooperare transfron- 
talieră, în scopul unei standardizării structurale cât mai 
concise a acestora, Asociaţia Europeană a Regiunilor de 
Frontieră (AEFR) a propus următoarele criterii de iden- 
tificare a conținutului şi competenţelor Euroregiunilor“: 
Asocieri ale autorităților locale sau regionale dispuse de o 
parte şi de alta a frontierei a două state, având în anumite 
situații ca organizații de conducere Adunări Generale; 
Asocieri transfrontaliere care au un secretariat permanent, 
dar şi echipe (administrative şi tehnice) care dispun de 
resurse proprii; Asocieri, în baza dreptului privat, de 
organizații non-profit sau fundații dispuse de o parte sau 
alta a frontierei, care respectă legislaţiile naţionale ale 
țărilor respective. Asocieri, în conformitate cu dreptul 
public, bazate pe acorduri inter-statale, cu implicaţii şi 
asupra altor aspecte, cu participarea autorităților teritoriale 
ale statelor care au frontieră comună. 

Andre Louis Sanguin” a propus algoritmul unei bune 
euroregiuni care cuprinde o schemă logică şi un mecanism 
de implementare, funcționare şi dezvoltare a unei structuri 
(regiuni) de cooperare transfrontalieră 

Scopurile şi obiectivele euroregiunilor sunt de o mare 
diversitate tipologică din cauza conținutului, actorilor şi 
acțiunilor care stau la baza rezultatelor activităților aces- 
tora. De regulă, obiectivele de bază ale euroregiunilor 
vizează, aşa cum s-a menționat deja, promovarea înţele- 
gerii şi a cooperării la toate nivelele şi sub diverse forme, a 
culturii şi a cooperării economice. 

Fiecare euroregiune de cooperare transfrontalieră îşi 
stabileşte propriile obiective, care în mare măsură sunt în 
strânsă legătură cu scopurile pe care le stabileşte Comu- 
nitatea Europeană prin politica regională a acesteia. Sco- 
purile şi obiectivele euroregiunilor ţin cont de mai mulți 
factori dintre care cei mai importanţi sunt cei geografici, 
culturali şi economici. 

În tabelul nr. 1 este prezentat algoritmul unei bune 
euroregiuni. 


tionale şi acţiuni reale în domeniu 
Abilitatea Euroregiunii de a reacționa în 
context local, naţional şi european 


9. Acoperirea 
teritorială 


Nr. MOTIVAȚIA CARACTERISTICI 


l. ma Într-un areal transfrontalier care poate 
Poziția 


3 deveni centru pentru dezvoltarea 
geografică ei 
economică 
2. a) Există o tradiție de colaborare dar fără 
implementare unei instituţii 
Când are loc un | euroregionale 


astfel de demers | b) Identificarea unor instituții de tip 


euroregional care să genereze tradiție în 


colaborare 
3; Prteisiinei Nu foarte extinsă, suprafața optimă fiind 
între 3.000 şi 10.000 kmp 
4. ; Număr moderat, valoare optimă cuprinsă 
Populația A A sa SEE 
i între 0,5 şi 1 milion locuitori 
5, În funcţie de extensiunea şi densitatea 


Reţele interne şi 


acestora teritoriul euroregiunii poate fi 
externe 


mai adiacent şi mai continuu. 


6. a) Obiectivul pe termen scurt: reali- 
zarea, mobilizarea şi transformarea 
organizaţiei în instituție funcțională în 
arealul euroregiunii 

b) Utilizarea resurselor 
externe 

c)  Perspectivă 
reajustare 


Instituţiile 
euroregionale interne şi 


generală pentru 


T Crearea sensului de indispensabilitate 
pentru cooperare care va fi urmată urgent 
de sentimentul de siguranță 
Euroregional. 


Funcţiuni 


8. a) Existenţa a 5 secvenţe cronologice: 


Cunoaşterea activă mutuală + 
indispensabilitatea cooperării transfron- 
taliere + cooperare tangibilă + acţiuni 
culturale + Sentiment de siguranță 
euroregional 

b) Implementarea instrumentelor institu- 


Stagiile de 
funcționare şi 
instituțiile 


Tabelul Nr. 1. Algoritmul unei bune euroregiuni 
Sursa: Alexandru Ilieş, România. Euroregiuni, Editura Universității 
din Oradea, 2004. 
Cooperarea transfrontalieră nu cuprinde numai cele 
menționate aici, iar diversificarea sferelor de acțiune este 
şi o consecință a statutului de constituire a acestor structuri 
de cooperare regională. Cooperarea poate cuprinde şi 
activități de interes pentru populațiile frontaliere din 
domeniile: social, sănătate, educație, managementul 
deşeurilor, a resurselor de apă, conservarea şi protecția 
mediului, managementul şi organizarea spațiului, turism şi 
recreere, transporturi, prevenirea şi combaterea dezastrelor 
naturale. 


! Cosmin Sabău, Euroregiunile — forme şi structuri teritoriale de 
cooperare transfrontalieră, http://steconomice.uoradea.ro/ anale/ 
volume/2006/economie-si-administrarea-afacerilor/ 60.pdf, p. 2. 
2 . 

Ibidem. 


? Ibidem. 

4 Ibidem, p. 3. 

5 Ibidem. 

€ Ibidem 

7 Andre Louis Sanguin, Langues régionales et relations 


transfrontalières en Europe, Editions l’Harmattan, Paris, 1995, p. 
21. 


2. Relaţia stat naţional/federal euroregiuni 


Pentru promovarea dezvoltării armonioase a Uniunii 
Europene în ansamblul ei sunt necesare acțiuni care să 
conducă la consolidarea coeziunii sale economice, sociale 
şi teritoriale. UE trebuie să aibă în vedere, în mod 
deosebit, reducerea decalajelor dintre nivelurile de 
dezvoltare a diferitelor regiuni şi a rămânerii în urmă a 
regiunilor defavorizate. 

E necesar să se acorde o atenție deosebită zonelor 
rurale, zonelor afectate de tranziția industrială, zonelor 
defavorizate, precum şi zonelor care sunt afectate de 
probleme naturale şi demografice grave şi permanente, 
cum ar fi regiunile insulare, transfrontaliere şi muntoase. 

Statele membre trebuie să-şi conducă politicile econo- 
mice şi să le coordoneze în scopul realizării obiectivelor 
menţionate, iar formularea şi punerea în aplicare a 
politicilor şi acțiunilor şi realizarea pieţei interne să țină 
seama de aceste obiective prin intermediul unor fonduri 
structurale (Fondul European de Orientare şi Garantare 
Agricolă, secțiunea „Orientare”, Fondul Social European; 
Fondul European de Dezvoltare Regională) şi al fondurilor 
Băncii Europene de Investiţii. 


Prin legi sau legi-cadru europene s-ar putea stabili 
măsuri specifice în afara fondurilor, fără a prejudicia 
măsurile adoptate în cadrul celorlalte politici ale Uniunii. 
Aceste legi sau legi-cadru se pot adopta după consultarea 
Comitetului Regiunilor şi a Comitetului Economic şi 
Social. 

Fondul European de Dezvoltare Regională (creat în 
1975) poate contribui la corectarea principalelor 
dezechilibre regionale din Uniune, prin participarea la 
dezvoltarea şi ajustarea structurală a regiunilor rămase în 
urmă şi la reconversia regiunilor industriale aflate în 
declin. 

Analiza noastră se întemeiază pe logica dependenţelor 
spaţiale bazată pe opțiunea pentru o anumită organizare 
teritorial-administrativă, ceea ce conduce la o analiză 
pertinentă, o analiză care poate constitui începutul unei 
abordări mai riguroase a dinamicii cooperării (euro)re- 
gionale transfrontaliere în UE. 

Cunoaşterea evoluției organizării administrativ- 
teritoriale şi caracterul spontan al structurării spațiului de 
către puterile locale sau supralocale, ne oferă posibilitatea 

definirii în consecință a conceptelor legate de dihotomia 
raportului  centralism-regionalism şi rolului factorului 
politic în dinamica formelor de organizare regională în 
perioada de după anul 1990. 

O analiză deosebită a impactului măsurilor politico- 
administrative asupra sistemului de localităţi al euroregiu- 
nilor ar putea fi benefică pentru proiectarea corectă a 
euroregiunilor. Se naşte întrebarea dacă organizarea 
administrativ-teritorială actuală este adecvată unei 
dezvoltări de perspectivă a euroregiunilor şi dacă aceasta 
este rezultatul unor funcții  politico-administrative 
relevante ale oraşelor. De asemenea, trebuie analizate 
marile discontinuități, ținând cont de importanța complexă 
a unor oraşe şi funcția politico-administrativă a acestora în 
cadrul euroregiunilor. O altă întrebare ar fi: care este 
modalitatea prin care s-ar putea ajunge la o armonizare a 
ierarhiilor urbane prin ajustarea organizării administrativ 
teritoriale de tipul euroregiunilor? Răspunsurile la aceste 
întrebări sunt benefice pentru optimizarea modului de 
organizare a spaţiului pe euroregiuni de cooperare 
transfrontalieră pentru gestionarea adecvată a resurselor pe 
care le posedă statele UE 

Gradul actual de fragmentare administrativă româneas- 
că este prea ridicat în raport cu obiectivele unei dezvoltări 
regionale autentice. În contextul european comparativ am 
analizat şi zonele transfrontaliere şi în special cazul 
euroregiunii Giurgiu-Ruse. 

Optiunile Uniunii Europene în domeniul cooperării 
regionale transfrontaliere trebuie să aibă la bază o analiză 
a efectelor sociale şi economice a proiectării euroregiu- 
nilor şi a regiunilor care vor face parte din acestea. 

Conform convenției-cadru europeană privind coope- 
rarea transfrontalieră a colectivităților sau autorităților 
teritoriale’, adoptată la Madrid, 21 mai 1980, România 
participă la următoarele euroregiuni!!: Euroregiunea 
„Carpatica”, Euroregiunea  „Dunăre-Criş-Mureş-Tisa”, 
Euroregiunea „Dunărea 21”, Euroregiunea „Giurgiu- 
Ruse”, Euroregiunea „Dunărea de Sud”, Euroregiunea 
„Danubius”, Euroregiunea „Dunărea de Jos”, Euro- 
regiunea „Prutul de Sus”, Euroregiunea „Siret-Prut- 
Nistru”, Euroregiunea „Dunărea de Mijloc — Porțile de 
Fier”, Euroregiunea „Dunărea Inferioară”. 

Euroregiunea „Carpatica”, înfiinţată la 14 februarie 
1993, are 161.192 km;, o populaţie de peste 16 milioane 
de locuitori şi cuprinde 5 judeţe din Ungaria, 9 judeţe din 
Slovacia, 4 voievodate din Polonia, 4 regiuni din Ucraina 
(inclusiv Cernăuţi) şi 7 judeţe din România. 

Euroregiunea „Dunăre-Criş-Mureş-Tisa” cuprinde 4 
judeţe din România (Timiş, Arad, Caraş Severin, 
Hunedoara), 4 din Ungaria (Czongrad, Bekes, Jacz 
Nagykun Szolnok, Bacs-Kiskun Kiskun) şi regiunea 
Voivodina din Serbia şi Muntenegru. 

Euroregiunea „Dunărea 21” a fost înființată la 18 
ianuarie 2002 şi cuprinde aşezări urbane şi rurale din 
zonele riverane Dunării, din România (oraşul Calafat, 
comunele Poaiana Mare, Desa, Cetate şi Ciupercenii Noi), 
Bulgaria (oraşul Vidin şi localitățile Rujniti, Macriş, 
Belogradcic, Lom, Kula, Dimovo şi Novo Selo) şi Serbia 


şi Muntenegru (oraşul Zaicear şi localitățile Sokobania, 
Kladovo, Bolivat, Kniajevat, Bor, Negotin şi Madanpec). 

Euroregiunea „Giurgiu-Ruse”, înființată la data de 23 
aprilie 2001, la Giurgiu, cuprinde Primăria Giurgiu, 
Primăria Ruse şi organizaţia neguvernamentală Agenţia 
Municipală Energetică din Ruse. 

Euroregiunea „Dunărea de Sud” a fost creată în martie 
2001. Din România fac parte: Asociaţia Dunărea de Jos, 
formată din consiliile locale ale municipiilor Alexandria, 
Turnu Măgurele, Roşiorii de Vede şi Zimnicea (Judeţul 
Teleorman), iar din Bulgaria Asociaţia „Evroregion Dunav 
Jug”. 

Euroregiunea „Danubius” a fost înfiinţată în 2002 fiind 
o asociaţie care cuprinde județul Ruse din Bulgaria şi 
județul Giurgiu din România. 

Euroregiunea „Dunărea de Jos” a fost creată la 
începutul anului 1997. 

Euroregiunea „Prutul de Sus” a fost înscrisă în Tratatul 
privind relațiile de bună vecinătate şi colaborare între 
România şi Ucraina, semnat la 2 iunie 1997. În septembrie 
2000, a fost semnat, la Botoşani, Acordul de constituire a 
Euroregiunii „Prutul de Sus”. Euroregiunea cuprinde 
judeţele Botoşani şi Suceava din România, Bălţi şi Edineţ 
din Republica Moldova şi Regiunea Cernăuţi din Ucraina. 

Euroregiunea „Siret-Prut-Nistru” s-a înființat la 18 
septembrie 2002, pe baza Protocolului cooperării 
transfrontaliere a Euroregiunii „Siret-Prut-Nistru” din care 
fac parte judeţele Iaşi, Vaslui şi Neamţ din România şi 
Chişinău, Ungheni şi Lăpuşna din Republica Moldova. La 
4 decembrie 2002, la Ungheni, a fost semnat Statutul de 
funcționare a Euroregiunii Siret-Prut-Nistru. 

Euroregiunea „Dunărea de Mijloc — Porțile de Fier” a 
fost înființată la 6 octombrie 2005 şi include județele 
Mehedinţi (România), Vidin (Bulgaria) şi oraşul Kladovo 
— Districtul Bor (Serbia şi Muntenegru). 

Euroregiunea „Dunărea Inferioară” a fost creată la 15 
noiembrie 2001, la Călăraşi şi cuprinde judeţele Călăraşi, 
Ialomiţa şi Constanţa (România), iar din Bulgaria fac parte 
Silistra şi Dobric. 

Analizând organizarea  administrativ-teritorială pe 
euroregiuni de cooperare transfrontalieră am constatat 
unele inconveniente din cauza apariției unor indici de 
hipertrofiere a oraşelor/municipiilor extrem de mari. 

Am analizat sistemele de organizare teritorială atât la 
nivel european cât şi global şi am dat câteva exemple 
analitice care au contribuit la susținerea ideii de optimizare 
a organizării administrativ-teritoriale a României şi a 
cooperării transfrontaliere. Problema este dacă poate fi 
înţeleasă optimizarea ca o revenire la vechile judeţe şi o 
redare a funcţiilor politico-administrative unor oraşe care 
au fost reşedinţe de judeţ în perioada interbelică, sau dacă 
trebuie mai degrabă înţeleasă ca o necesitate de integrare a 
României în Uniunea Europeană şi de construire a unor 
unități administrative compatibile. 

Modelul de optimizare propus de Dănuţ Radu 
Săgeată? se bazează pe un compromis între tradiție şi 
necesitatea organizării ştiinţifice a spațiului şi are la bază 
stabilirea unor nivele ierarhice clare şi susținerea unor 
procese reale de descentralizare şi deconcentrare. Modelul 

are la bază regiunile istorice, iar construcția unităților 
administrative se axează ulterior pe sistemele urbane şi pe 
relaţiile dintre principalele oraşe cu funcţii de centre 
capabile să exercite funcții regionale. 

În consecință, fundamentarea opțiunii noastre de 
organizare a spaţiului pe euroregiuni de cooperare 
transfrontalieră are la bază următoarele aspecte: caracterul 
natural şi voluntar al organizării spațiului geografic; tipuri 
de regiuni; organizarea administrativ-teritorială; unitățile 
administrativ-teritoriale; funcția politico-administrativă. 

Funcţia politico-administrativă are un rol esențial 
deoarece aceasta este un produs al cadrului natural, care 
printr-un ansamblu de factori stimulatori sau restrictivi 
(poziția geografică, resursele de materii prime şi de forță 
de muncă etc.) a condiționat dezvoltarea oraşelor din 
regiunea pe care dorim să o integrăm într-o euroregiune. 
Dar în cazul localităților cu funcție politico-administrativă, 
determinant este factorul subiectiv, reprezentat de orga- 
nele de decizie (politico-administrativă) care pot modifica 
„destinul” unor localități în favoarea sau împotriva 
cursului lor firesc, natural. 

Deciziile politico-administrative au ca rezultat organi- 
zarea administrativ-teritorială, care poate fi concordantă 
cu realitățile din teren sau, din contră, poate fi rezultatul 
unor factori subiectivi, arbitrari. Aceşti factori perturbă 
dezvoltarea normală a unor colectivități teritoriale 
regionale şi cooperarea transfrontalieră normală. Vom 
încerca să arătăm care este prețul acestor disfuncționalități. 

Realizarea unor obiective industriale şi exploatarea 
industrială a unor regiuni (euroregiuni) reprezintă 
principalul scop al deciziilor politico-administrative. Ca 
urmare (euro)regiunea respectivă devine, din colectivităţi 
locale constituite pe baza unor afinități istorice, datorate 
complementarității potenţialului natural şi al tipului de 
economie tradițională, a moştenirilor culturale şi spirituale 
comune, spațiu de dezvoltare industrială sau de exploatare 
a unor resurse naturale. Centrele administrative se 
dezvoltă hipertrofic ca urmare a populaţiei migratorie; 
apar  disfuncționalități în asimilarea noilor veniți 
concretizate în fenomene sociale marginale, se dezvoltă 
oraşele industriale, iar în mediul rural, sistematizarea 
subminează sistemul social şi productiv tradițional, 
accentuând migraţia spre marile oraşe. Astfel de fenomene 
marchează profund spațiul (euro)regiunii respective cu 
consecinţe, atât la nivel spaţial, cât şi la nivel psihologic. 
Se creează astfel noi dependențe macrospaţiale între 
aşezările umane, noi influenţe şi polarizări, amplificate în 
multe cazuri artificial, prin schimbarea neadecvată a 
statutului administrativ al unor localități. 

Cu excepția celor mai mici state, constituite dintr-o 
singură localitate, al cărei teritoriu este de maxim câțiva 
kilometri pătrați (Vatican, Monaco), fiecare stat are mai 
multe localități urbane care sunt nuclee de polarizare 
pentru zonele rurale limitrofe. Se formează astfel centre de 
convergenţă a fluxurilor regionale şi transfrontaliere cores- 
punzătoare localităților şi zone de divergență, corespun- 
zătoare arealelor de discontinuitate. Apare astfel o orga- 
nizare funcțională a teritoriului, în funcție de omogeni- 
tățile funcționale a spaţiilor sociale, cu un caracter dina- 


mic, tranzitoriu, determinat de evoluția localităţilor. 
Necesitatea exercitării puterii centrale pe întregul teritoriu 
naţional, impune o organizare politico-administrativă, 
pentru ca, în interiorul statului să nu apară zone privi- 
legiate, cu atribuţii extra-constituționale. 

Aşadar, organizarea spaţiului, inclusiv al unei regiuni 
(euroregiuni), este rezultatul a două tipuri de procese: 
unele cu caracter voluntar, (rezultate din deciziile politico- 
administrative) şi autoorganizarea ca tendinţă de reechili- 
brare a sistemelor teritoriale în raport de disfuncționali- 
tăţile induse de factorii externi. În aceste interacțiuni, 
localitățile joacă un rol privilegiat, constituindu-se în 
nuclee structurante pentru spațiile limitrofe. 

Organizarea funcţională a teritoriului pe regiuni 
(euroregiuni) are la bază procesele complexe de geneză şi 
evoluție a spaţiilor sociale ce constau mai întâi din apariția 
unor noi tipuri de relaţii între localitățile preexistente şi 
apoi se manifestă un proces de generalizare a acestora, de 
teritorializare a relațiilor sociale, culturale şi economice, 
prin asocierea la acestea a unor instituţii, forme, simboluri, 
expresii, limbaje etc. Apar astfel regiunile monoetnice 
şi/sau monoculturale, ai căror locuitori se caracterizează 
prin puternice sentimente de apartenenţă la respectivele 
regiuni (sentimente cunoscute sub termenul de „patriotism 
local”) şi printr-un puternic spirit de rezistență la 
schimbare. Acestea sunt structurile regionale cele mai 
coerente, care şi-au dovedit unitatea şi viabilitatea de-a 
lungul timpului. 

Intervenţia factorului politic determină aceste modele 
de organizare. Guvernele autoritare (dictatoriale) încearcă 
să creeze structuri administrative orientate politic, care să 
nu permită regruparea opoziţiei, manipulând regiunile care 
le sprijină. Acestea vor evita organizarea unor teritorii care 
să posede puternice tradiții istorice sau care să conţină 
grupuri sociale legate între ele prin sentimentul aparte- 
nenţei la o anumită comunitate, căutând să despartă aceste 
entități prin limite administrative. Din potrivă, sistemele 
politice democratice îşi organizează unitățile administra- 
tive în funcţie de comunităţile culturale istorice. În 
consecință, alternanța guvernelor democratice cu cele 
autoritare determină în multe cazuri şi schimbări în 
organizarea administrativ-teritorială, iar unitățile administ- 
rative modelate după criterii economice sunt tributare 
schimbărilor economice. Istoria a demonstrat că aceste 
tipuri de structuri din România anilor 1940-1944 au 
rezistat fie în perioada dictaturii lui Carol al II-lea, fie în 
timpul dictaturii lui Hitler şi Horty (alipirea părții de nord 
a Ardealului la Ungaria hortyistă) iar organizarea pe 
regiuni şi raioane orientate politic, a dispărut odată cu 
influența sovietică. Pentru guvernele birocratice este 
necesară o organizare în structuri administrative cât mai 
asemănătoare între ele ca suprafață, populaţie şi ca mod de 
organizare a administraţiei. Sistemul administrativ judicios 
organizat alcătuit din diviziuni uniforme, asigură cadrul 
adecvat de aplicare la nivel local a deciziilor puterii 
centrale. 

Organizarea administrativ-teritorială, ca formă de 
regionare politico-socială reprezintă o consecință şi o 

premisă a dezvoltării social-economice a unui stat şi 
totodată baza opțiunii cooperării regionale transfrontaliere. 

Rezultă că regiunile sunt porțiuni din teritoriul unui 
stat stabilite prin acte normative, în care autoritatea este 
exercitată de către o instituție administrativă subordonată 
puterii centrale. Gradul de subordonare este stabilit prin 
Constituţie şi este exprimat prin tutela administrativă, ceea 
ce urmăreşte apărarea intereselor publice ale statului şi 
punerea în aplicare a legilor. Aceasta este o deosebire 
esențială între statul unitar care recunoaşte autonomia 
locală şi statul federal, în care instituţia tutelei nu există în 
raporturile dintre federaţie şi componentele sale. 

Structurarea administrativ-teritorială este modalitatea 
de reflectare în teritoriu a deciziilor politico-administra- 
tive, ca o expresie a politicii naționale (de stat). 

Rolul factorului politic este determinant în statele cu 
structură federală, a căror autoritate este transferată la 
nivel local, dar în statele cu structură centralizată, bazate 
pe delegarea autorității (cazul României), funcția centrelor 
coordonatoare de nivel local este preponderent administra- 
tivă. Aşadar, unitățile politico-administrative sunt forma- 
țiunile statale din interiorul statelor federale (state, provin- 
cii, teritorii etc.) spre deosebire de cele administrative, 
corespunzătoare statelor unitare, a căror teritoriu conform 
constituţiei este indivizibil, ca în situația României. 

În statele politice autoritare, bazate pe decizii centrali- 
zate şi arbitrare, dinamica localităţilor investite cu această 
funcție şi indirect a unităților administrativ-teritoriale 
aflate sub influenţa lor este dictată de factorul politic. În 
sistemele democratice, în care deciziile politice sunt argu- 
mentate de funcționalitatea teritoriului, rolul comunităților 
locale fiind preponderent, aceste localităţi au o dinamică 
naturală, condiționată de mediul economico-social. 

Tipurile şi intensitatea impactului elementelor struc- 
turante induse de funcția politico-administrativă asupra 
spațiului geografic diferă în funcție de mărimea şi 
caracteristicile unităților  administrativ-teritoriale. De 
aceea, este necesară structurarea analizei în raport de 
nivelul de organizare spațială macroteritorial (la nivelul 
structurilor administrative de tip regional şi euroregional). 

Argumentul identității etnice şi culturale ca factor de 
diferențiere regională a condus la cristalizarea a trei 
modele privind regionarea politico-administrativă, care 
stau la baza fundamentării teoretice a celor trei tipuri de 
structură statală: federală, unitară şi regională. 

Modelul autonomist-etnocratic are la bază criteriile 
etnice şi culturale ca factori de diferențiere regională. 
Analiza autorului porneşte de la un presupus fenomen de 
„erodare” a statului naţional, în faţa afirmării satului- 
regiune şi vizează organizarea teritoriului pe baza 
teritoriilor omogene etnic şi cultural, prin garantarea 
constituțională a autonomiei. 

Sistemul federal presupune existența unei comunități 
de entități politico-administrative care poartă diferite 
denumiri: state în S.U.A., Australia, India, Malaysia, 
Mexic sau Venezuela; provincii - în Canada, Republica 
Africa de Sud sau Argentina; cantoane în Elveţia; regiuni 
în Belgia; landuri în Germania şi Austria; emirate 
(Emiratele Arabe Unite); republici autonome, regiuni 


autonome, teritorii, districte - în Rusia etc. Aceste unități 
politico-administrative sunt caracterizate printr-o largă 
autonomie, reprezentate printr-un singur subiect de drept 
internaţional, (printr-un guvern central) şi câte un guvern 
local pentru fiecare stat membru. Dizolvarea autorității 
centrale se face prin transferarea sa la nivel local, cele 
două tipuri de guverne având personalităţi şi competenţe 
distincte. La nivel central sunt soluționate problemele 
comune. Federalismul rezolvă problema unităţii statale 
prin realizarea unui echilibru între forțele centripete şi cele 
centrifuge, ceea ce este eficient acolo unde comunitățile 
regionale doresc uniunea pentru a beneficia de anumite 
avantaje politice sau economice, dar fără să-şi piardă 
identitatea. 

Experienţa internațională a ultimelor decenii a demon- 
strat însă ineficiența federalismului pe criterii etnice 
(colapsul URSS şi a fostei Iugoslavii, dezmembrarea 
Cehoslovaciei, fragilitatea Bosniei şi Herțegovinei sau a 
fostei federaţii Serbia şi Muntenegru), modelele cele mai 
viabile de structuri federale fiind cele bazate pe argumente 
de natură istorică şi culturală (Germania şi Austria); 
lingvistică (Belgia, Elveţia), sau colonială - în situația 
statelor federale constituite prin unificarea unor foste 
colonii (SUA, Canada, Australia etc.). Acestea se caracte- 
rizează prin disproporţii evidente atât sub raport teritorial, 
cât şi al potențialului economic şi demografic, rezultat al 
menţinerii identităţii regionale de-a lungul timpului. 

În cazul regionalizării pe criterii etnice o problemă 
spinoasă o constituie marea diversitate a grupurilor etnice 
- acestea variind de la comunități izolate, de câteva zeci 
sau sute de persoane, până la grupuri etnice foarte mari de 
sute de mii şi milioane de oameni, fapt ce impune o mare 
diversitate a mărimii şi structurii unităților regionale. 
Situaţia se complică şi mai mult în cazul grupurilor etnice 
amestecate şi intercalate - cazul fostei Iugoslavii sau a 
unor regiuni din spațiul ex-sovietic, unde constituirea unor 
structuri regionale exclusiv după apartenenţa etnică ar fi 
neviabilă, dacă nu chiar imposibilă (s-ar ajunge la structuri 
extrem de fragmentate, de tipul fostelor bantustane sud- 
africane). La aceasta se adaugă şi efectul psihologic indus 
de segregarea pe criterii etnice. 

State imense atât ca potenţial demografic, cât şi ca 
teritoriu au o structură unitară (China), în timp ce state 
reduse ca suprafață şi populaţie sunt organizate pe baze 
federale (Elveţia, Belgia, Austria, Malaysia, Emiratele 
Arabe Unite); state cu populație relativ eterogenă etnic au 
o organizare unitară (cele desprinse din fosta U.R.S.S sau 
state vest-europene devenite multinaționale ca urmare a 
imigrărilor masive), iar state relativ omogene etnic sunt 
organizate după sistem federal (Germania şi Austria fiind 
cazuri reprezentative). 

Modelul liberal-democratic, susținut de (Georges 
Pompidou, a apărut ca o replică a modelului autonomist- 
etnocratic, fundamentând teoretic organizarea regională 
după criterii unitare. Regiunea este plasată ca o autoritate 
delegată în raport cu statul; statul nu delegă regiunii atri- 
butele sale, ci autoritatea necesară exerciţiului regional al 
acestor atribute, autoritate exprimată prin tutela adminis- 
trativă. Regiunea nu este o instituție etnică, ci una admi- 

nistrativă, garanție a statalității pe suport național fiind un 
instrument de implementare a politicilor publice unitare 
ale statului, configuraţia sa grefându-se pe unitățile admi- 
nistrativ-teritoriale de rang inferior (regionalismul 
francez). 

Din punct de vedere teoretic, statul unitar se carac- 
terizează printr-un înalt grad de omogenitate şi coeziune 
internă, rezultat al unor particularități distincte, care-l 
deosebesc de cel federal. 

Din cele aproximativ 200 de state ale lumii contem- 
porane, peste 150 sunt organizate după criterii unitare, însă 
puţine dintre acestea se apropie de modelul statului unitar 
ideal. Din acest punct de vedere, Franţa este considerată 
un bun exemplu, având o suprafață medie (mare după 
standardele europene), o formă compactă, o singură arie 
centrală, de veche tradiție, situată în partea sa central- 
nordică şi cu o populație numeroasă şi relativ omogenă. 
Deosebirea fundamentală dintre cele două modele de 
organizare administrativ-teritorială constă în tipul descen- 
tralizării: prin delegarea autorităţii de la nivel central la 
nivel local (în cazul modelului liberal-democratic), în 
vreme ce modelul autonomist-etnocratic are la bază 
destrămarea autorităţii, prin transferarea acesteia de la 
nivelul statului la cel al autorităților locale. Primul tip de 
regionalism se caracterizează prin autoadministrare; al 
doilea, prin autodeterminare. Evident că pentru o euro- 
regiune este benefic primul tip de regionalism, respectiv 
prin delegarea autorităţii de la nivel central la cel local. 

Cea de-a treia categorie de state (modelul autonomiilor 
regionale) o formează statele unitare compuse sau statele 
regionale (termen sugerat de Juan Fernando”), în care 
distincția dintre tipul federal şi cel unitar nu este foarte 
strictă. Statul regional a apărut în acele state unitare în 
care s-a acordat o anumită autonomie unor regiuni, în 
general distincte din punct de vedere etnic şi cultural sau 
depărtate de aria centrală, distribuția puterii fiind foarte 
asemănătoare cu cea din sistemul federal. Tendinţele 
secesioniste dezvoltate în astfel de regiuni (Ulster, Scoţia, 
Catalonia, Ţara Bascilor, Lombardia etc.) au generat 
modelul de organizare administrativ-teritorială ce are la 
bază autonomiile regionale. Acesta a fost inițiat în Regatul 
Unit prin acordarea unor autonomii din ce în ce mai largi 
Ulsterului, Scoției şi Țării Galilor, autonomie concretizată 
prin constituirea în aceste provincii a unor guverne locale. 
De aici modelul s-a extins mai întâi în vestul Europei 
(Italia, Spania, Portugalia, Belgia, Danemarca), iar de aici 
în întreaga lume. 

Modelul regional este diferit de la un stat la altul în 
funcție de gradul de autonomie şi de domeniile de 
competență ale autorităţilor locale. Există două variante 
care se diferențiază: una în care statele unitare cu 
populație minoritară permit funcționarea unor guverne 
regionale cu puteri legislative şi cu responsabilități 
funcționale (Regatul Unit, Spania, Italia), cealaltă în care 
acestea sunt asociate (politic, economic sau militar) cu 
anumite comunități, fără însă ca acestea să-şi piardă 
identitatea culturală şi organizaţiile politice. Ca exemple 
putem da insulele din apropierea unor state unitare, care au 
intrat sau au rămas în uniune cu acestea: Azore sau 


Madeira (Portugalia), Baleare şi Canare (Spania); Aaland 
(Finlanda); Groenlanda şi Feroe (Danemarca) ete. 

Se remarcă evident caracterul biunivoc al acestor 
relații: în primul rând, atitudinea puterii centrale față de 
comunitățile teritoriale-locale ce alcătuiesc regiunile; în al 
doilea rând răspunsul acestora la stimulii externi concre- 
tizați prin măsurile de planificare regională. În prima 
situație, contrastele teritoriale se privesc dinspre nivelul 
central spre cel local (regionalizare); în cea de a doua rolul 
esențial revine actorilor locali care se autodefinesc în 
raport cu puterea centrală (regionalism). Ca urmare, gradul 
de regionalizare depinde mult de modul în care autoritățile 
centrale reuşesc să delege la nivel substatal (regional) o 
parte din autoritatea lor administrativă, politică, 
educațională şi economică." 

Structura etnică nu reprezintă un element cheie în 
definirea statului regional, aşa cum este şi în cazul 
federalismului. Sunt state ale căror regiuni s-au impus pe 
baza diferențierilor etnice şi culturale - Regatul Unit 
(Scoția, Țara Galilor, Irlanda de Nord); Spania (Catalonia, 
Țara Bascilor), Italia (Tirolul de Sud), după cum 
organizare regională au şi unele state cu o structură etnică 
relativ omogenă (Olanda, Danemarca, Norvegia, Suedia, 
Finlanda ete.). "$ 

Organizarea administrativ-teritorială, ca formă de 
exprimare geografică a sistemelor politice, presupune 
diseminarea puterii în teritoriu la anumite nivele 
instituționale (de bază sunt cele regionale şi cele locale). 

Dacă în spaţiul occidental s-a impus modelul regional, 
caracterizat prin existenţa unui nivel intermediar inferior şi 
a altuia intermediar superior, de mari dimensiuni, cu un 
important potențial demografic şi economic, care preia o 
parte din atribuţiile statului, în Europa Centrală şi de Est 
cel mai des utilizat a fost sistemul departamental. Abia 
după 1990, unele state (Polonia, Ungaria) au trecut la 
sistemul regional, ca o premisă a interconectării acestora 
la sistemul regional european. Franţa, şi-a perfecționat 
sistemul regional prin adăugarea între nivelul departa- 
mental (96 unităţi) şi cel comunal a unor nivele inferioare, 
tradiționale, de desconcentrare administrativă (arondis- 
mentele şi cantoanele). 

În România, guvernarea se făcea după sistemul 
regional, după cel de-al Doilea Război Mondial, iar în 
actuala organizare administrativ-teritorială, în sistemul 
departamental. Dacă nivelul de organizare federal este 
exclus în cazul României, caracterul unitar al statului fiind 
reglementat prin Constituție, apreciem că un model de 
optimizare a organizării administrativ-teritoriale ar trebui 
să se bazeze pe nivelele central (național), regional 
(regiuni administrative constituite pe baza provinciilor 
istorice sau a sistemelor urbane regionale), departamental 
(județe), subdepartamental (structuri administrative de 
tipul plaselor interbelice), comunal (municipii, oraşe şi 
comune) şi subcomunal (sectoare administrative în cadrul 
oraşelor mari şi sate în cadrul comunelor. Nivelul regional 
şi cel departamental (judeţean) ar constitui trepte de 
autonomie locală, unitățile inferioare constituind doar 
structuri de desconcentrare a serviciilor şi de redistribuire 
a fondurilor la nivel local (situație asemănătoare arondis- 

mentelor, cantoanelor şi comunelor franceze)!5. Conchi- 
dem că, „spaţiile transfrontaliere reprezintă arii extrem de 
vulnerabile la schimbările geografice”, dar cu toate acestea 
pe măsura intensificării fluxurilor transfrontaliere şi a 
optimizării cooperării, euroregiunile devin tot mai mult 
structuri teritoriale viabile cu o personalitate proprie. 

Criteriul bazat pe identitatea culturală şi etnică nu îşi 
demonstrează viabilitatea în cazul României.” 

Deoarece Euroregiunea Giurgiu-Ruse este prea mică în 
comparaţie cu standardele europene (tabelul nr. 1) optăm 
pentru o euroregiune mai mare denumită „Giurgiu-Ruse- 
2” conform figurii nr. 1, care să aibă unitățile adminis- 
trativ-teritoriale trecute în tabelul nr. 2. 


EUROREGIUNEA GIURGIU - RUSE -2 
(PROPUNERE) 


Stăân 


Figura nr. 1. Euroregiunea Giurgiu-Ruse- 2 (Propunere) 


GIURGIU RUSE 
Slobozia 6 Pargovo 10 
Stăneşti 12 
Frățeşti 9 
Daia 12 
Oinacu 11 


Tabelul nr. 2. Unitățile administrativ-teritoriale ce alcătuiesc 
Euroregiunea Giurgiu-Ruse-2 şi distanțele în km faţă de nucleele 
polarizatoare 


Deoarece „Euroregiunea Carpatica” are o suprafață 
prea mare (161.192 km?) propunem înființarea unei noi 
euroregiuni denumită „Carpaţi - 2” care să cuprindă 4 
județe din Ungaria, 5 judeţe din Slovacia, 3 voievodate din 
Polonia, 3 regiuni din Ucraina (inclusiv Cernăuţi) şi 5 
judeţe din România (Botoşani, Maramureş, Satu Mare, 
Sălaj şi Suceava). Astfel suprafața euroregiunii se va 
reduce la aproximativ 100.000 km? şi un număr de 
aproximativ 11 milioane locuitori, ceea ce ar permite o 
optimizare a funcționării sale şi o mai bună integrare în 
Uniunea Europeană. 

În locul Euroregiunii „Dunăre-Criş-Mureş-Tisa”, care 
ocupă o suprafață destul de mare în raport de standardele 
europene, propunem o altă euroregiune „Dunăre-Mureş- 
Tisa-2” care va acoperi o suprafaţă şi o populație mult mai 
apropiate de aceste standarde. Aceasta ar avea, conform 
opțiunii noastre 3 judeţe din Ungaria şi 3 din România 
(Timiş, Arad şi Caraş-Severin). 


8 Tratatul de instituire a unei constituţii pentru Europa (proiect), 
Institutul European din România, p. 88. 

” Dănuţ Radu Săgeată, Modele de regionare politico-administrativă, 
Colecţia Geografie Politică, Editura TOP FORM, Bucureşti, 2004, 
p. 5. 
10 http://conventions.coe.int/Treaty/EN/Treaties/PDF/Romanian/ 
106-Romanian.pdf. 

1 Conform legii privind modificarea art.2 din Ordonanţa 
Guvernului nr.120/1998 pentru ratificarea de către România a 
Convenţiei—cadru europene privind cooperarea transfrontalieră a 
colectivităţilor sau autorităţilor teritoriale, adoptată la Madrid la 21 
mai 1980, 
http://rww.edep.ro/proiecte/2003/100/00/0/leg_pl100_03.pdf 

? Dănuţ Radu Săgeată, op.cit., p. 5. 

3 Juan Fernando, El Estado Unitoario, El Federal y El Estado 
Regional, Madrid, 1979, p. 15. 

* Dănuţ Radu Săgeată, op.cit., p. 12. 

5 Ibidem. 

6 Ibidem. 

7 Ibidem, p. 13. 

5 Ibidem, p. 14. 

’ Ibidem. 


PROPUNERE: 
e Prin prezenta lucrare se optează pentru organizarea administrativ — teritorială a 
României după un sistem regional, pornit de la provinciile istorice, ce corespund unor 
spații mentale puternic conturate, cu relații funcționale (infrastructură şi sisteme de 


interacțiune umană) bine individualizate, al căror rol ar trebui amplificat. Nivelul mediu 
ar urma Să fie reprezentat de cel departamental (județean), rolul regiunilor de dezvoltare 
rămânând doar teritorial-statistic, nu şi administrativ, ci acela de a stabili relații în cadrul 
unor euroregiuni. 

